โรงเรียนรัตนาธิเบศร์

โรงเรียนรัตนาธิเบศร เป็นโรงเรียนรัฐบาลประเภทโรงเรียนมัธยมศึกษาขนาดใหญ่ในสังกัดสำนักงานเขตพื้นที่การศึกษามัธยมศึกษานนทบุรี สำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่บนพื้นที่จำนวน 5 ไร่ของวัดบางขวาง ในท้องที่ตำบลสวนใหญ่ อำเภอเมืองนนทบุรี จังหวัดนนทบุรี เปิดสอนในระดับชั้นมัธยมศึกษาตอนต้นและตอนปลายแบบสหศึกษา ประวัติ โรงเรียนรัตนาธิเบศร เกิดจากการริเริ่มของพระอธิการท้วม (พระครูศีลาภิรม) เจ้าอาวาสวัดบางขวาง ที่เปิดสอนภาษาไทยขึ้นในวัด ปี พ.ศ.2441ก่อน จากนั้นเจ้าพระยารัตนาธิเบศร (พุ่ม ศรีไชยยันต์) ได้บริจาคเงินจำนวน 100 ชั่ง จัดสร้างอาคารเรียนหลังแรกขึ้น เป็นอาคารตึก 2 ชั้น 4 ห้องเรียน ตึกขาว อาคารเรียนหลังแรก หรือที่เรียกกันว่า"ตึกขาว" มีงานศิลปกรรมปูนปั้นปรากฎอยู่ที่หน้าบัน ชั้น 2 สัญญ-ลักษณ์สำคัญ ที่อยู่บนหน้าบันนี้ เป็นรูปพานพุ่มที่จารึกข้อความ "ท่านเจ้าพระยารัตนาธิเบศรสร้าง" ใต้พานพุ่มเป็นรูปหีบหมาก มีจารึกว่า "จุลศักราช1262 ปีชวด โทศก" พานพุ่มและหีบหมากอยู่ตรงกลาง มีพญานาคคู่ ประคองริบบิ้นโค้งรองรับอยู่ บนริบบิ้นมีจารึกชื่อ โรงเรียนรัตนาธิเบศร ปลายริบบิ้น มีจารึก พ.ศ. 2444 เป็นปีที่เริ่มเปิดโรงเรียน หลักฐานทางประวัติศาสตร์นี้ยืนยันว่า อาคารเรียนหลังนี้ มีชื่อว่า โรงเรียนรัตนาธิเบศร (ไม่มี การันต์ ที่ ร.เรือ) ตั้งแต่นั้นมา(วินัย ดำสุวรรณ,2569) โรงเรียนรัฐบาลแห่งแรกของจังหวัดนนทบุรี แรกก่อตั้ง โรงเรียนรัตนาธิเบศรไม่ได้เป็นโรงเรียนหลวงแบบในวัง หรือโรงเรียนหลวงสำหรับราษฎรแต่อย่างใด จนกระทั่ง วันที่ 14 พฤษภาคม พ.ศ. 2448 พระยาวิสุทธสุริยศักดิ์ พร้อมข้าราชการชั้นผู้ใหญ่จากกระทรวงธรรมการ ร่วมกับทางการในจังหวัดนนทบุรี มาประกอบพิธีเปิดโรงเรียนรัตนาธิเบศร อย่างเป็นทางการ เป็นการรับรองว่าโรงเรียนรัตนาธิเบศร เป็นโรงเรียนรัฐบาล แต่นั้นมาจึงถือว่าโรงเรียนรัตนาธิเบศร เป็นโรงเรียนรัฐบาลแห่งแรกของจังหวัดนนทบุรี ต่อมาโรงเรียนได้ขยายพื้นที่และก่อสร้างอาคารเรียนเพิ่มเติมให้เพียงพอกับจำนวนชั้นเรียนและจำนวนนักเรียนซึ่งเพิ่มขึ้นตามลำดับ จนกระทั่ง พ.ศ. 2527 จึงรับนักเรียนชั้นมัธยมศึกษาตอนต้นและตอนปลาย ในขณะที่โรงเรียนมีความเจริญก้าวหน้าทางด้านวัตถุนั้น ก็พัฒนาด้านอื่นควบคู่ไปด้วย ได้แก่ ด้านวิชาการ ด้านปกครอง ด้านบริการ ด้านธุรการ เป็นระบบที่ได้มาตรฐานจนได้รับรางวัลศึกษา 2531 ได้เข้ารับรางวัลโรงเรียนพระราชทานระดับมัธยมศึกษาขนาดใหญ่ พ.ศ.2531 และรับพระราชทานจากสมเด็จพระเทพรัตนราชสุดาฯ สยามบรมราชกุมารี เมื่อวันที่ 21 กรกฎาคม พ.ศ. 2532 ในด้านนักเรียน มีนักเรียน 7 คนของโรงเรียนที่ได้รับรางวัลนักเรียนพระราชทานระดับประเทศในปีการศึกษา 2522, 2525, 2527, 2535, 2544, 2547 และ 2549 ปัจจุบันโรงเรียนรัตนาธิเบศรเปิดทำการสอนตั้งแต่ชั้นมัธยมศึกษาปีที่ 1 ถึงมัธยมศึกษาปีที่ 6 โรงเรียนได้ปรับปรุงการจัดการศึกษาเพื่อให้สอดคล้องกับการเปลี่ยนแปลงของสังคมอยู่เสมอ โดยเน้นคุณธรรมนำความรู้ นิยมความเป็นไทย ยึดหลักประชาธิปไตย ปฏิบัติตนตามแนวปรัชญาเศรษฐกิจพอเพียง และส่งเสริมความมีส่วนร่วมของชุมชน โดยได้มีการสานสัมพันธ์กับชุมชน องค์กรต่าง ๆ และได้รับความอนุเคราะห์ตลอดมาเป็นอย่างดี อ้างอิง แหล่งข้อมูลอื่น เว็บไซต์โรงเรียนรัตนาธิเบศร์ คณะกรรมการนักเรียนโรงเรียนรัตนาธิเบศร์ ที่เฟซบุ๊ก ข้อมูลพื้นฐานโรงเรียนรัตนาธิเบศร์ในระบบสารสนเทศเพื่อการศึกษา สำนักงานคณะกรรมการการศึกษาขั้นพื้นฐาน